text: सरकार समर्थक अखबार सबाह ने सप्ताहांत खबर दी थी कि खाशोगी की ऐपल वॉच ने उनसे पूछताछ, यातना और हत्या की घटना को रिकॉर्ड कर लिया। हालांकि कुछ विशेषज्ञों का मानना है कि इस बात की संभावना नहीं है कि घड़ी घटनाओं को इस तरह रिकॉर्ड कर सकती है जैसे कि चीजों के बारे में बताया जा रहा है। येनी सफाक के अनुसार खाशोगी को यातना के दौरान एक टेप में इस्तांबुल में सऊदी अरब के वाणिज्य दूत मोहम्मद अल ओतैबी को यह कहते हुए सुना जा सकता है कि ‘यह काम बाहर करो। आप मुझे परेशानी में डालने जा रहे हो।' दैनिक ने खबर दी कि एक अन्य टेप में एक अज्ञात व्यक्ति ओतैबी से यह कहते सुनाई देता है, ‘यदि तुम जीवित रहना चाहते हो तो जब तुम सऊदी अरब आओ तो चुप रहना।’ अखबार ने यह नहीं बताया कि ये टेप किस तरह सामने आए और उसे कैसे हासिल हुए।